CELEX: 62007CN0559
Language: et
Date: 2007-12-17 00:00:00
Title: Kohtuasi C-559/07: 17. detsembril 2007 esitatud hagi — Euroopa Ühenduste Komisjon versus Kreeka Vabariik

9.2.2008   
            
            
               ET
            
            
               Euroopa Liidu Teataja
            
            
               C 37/21
            
         17. detsembril 2007 esitatud hagi — Euroopa Ühenduste Komisjon versus Kreeka Vabariik
   (Kohtuasi C-559/07)
   (2008/C 37/31)
   Kohtumenetluse keel: kreeka
   Pooled
   
      Hageja: Euroopa Ühenduste Komisjon (esindajad: M. Patakia ja M. van Beek)
   
      Kostja: Kreeka Vabariik
   Hageja nõuded
   
               —
            
            
               Tuvastada, et kuna Kreeka Vabariik hoidis jõus Kreeka tsiviil- ja sõjaväepensioni koodeksi sätted, mis näevad ette meeste ja naiste erineva vanaduspensioniea ning erinevad nõuded nende pensioniõiguslikule staažile, siis on Kreeka Vabariik rikkunud EÜ asutamislepingu artiklist 141 tulenevaid kohustusi.
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               1.
            
            
               Olles analüüsinud Kreeka tsiviil- ja sõjaväepensioni koodeksi kehtivaid sätteid, tõdes komisjon, et nende kohaselt tekib naistel õigus vanaduspensionile erinevas vanuses kui meestel ning teistsugustel tingimustel, mis puutub ettenähtud pensioniõiguslikku staaži.
            
         
               2.
            
            
               Euroopa Kohtu praktikale tuginedes väidab komisjon, et nimetatud pensionid, mida maksab tööandja endisele töötajale nende töösuhte alusel, on tasu EÜ artikli 141 tähenduses. Lisaks on need pensionärid komisjoni väitel „konkreetse kategooria töötajad” pensioniskeemide eripära tõttu, mille puhul sõltub pensionisumma töötatud või teenitud ajast ning töötaja palga suurusest enne pensionile jäämist, samal ajal kui pensioniskeemi rahastus- ja haldamismeetod ei ole EÜ artikli 141 kohaldamisel otsustavad asjaolud.
            
         
               3.
            
            
               Samuti ei ole komisjoni hinnangul täidetud tingimused EÜ artikli 141 lõike 4 kohaldamiseks, milles on sätestatud erilised eelised, et hõlbustada alaesindatud sool tegutsemist oma kutsealal.
               Kõnealusel juhul ei abista viidatud sätted nende probleemide lahendamist, millega naised oma karjääri jooksul silmitsi võivad sattuda, vaid vastupidi, soodustavad nende lahkumist tööturult.
            
         
               4.
            
            
               Lisaks ei ole komisjoni sõnul veenev toodud õigustus, mis puudutab ohtu riigisüsteemi toimimisele ja sellele järgnevat üleminekusätete kehtestamist, sest esiteks ei õigusta liikmesriigile tekkida võivad majanduslikud tagajärjed iseenesest ühenduse õiguse normide kohaldamise ajalist piiramist, ja teiseks ei ole Kreeka Vabariik tegelikkuses tõendanud, et väidetud oht süsteemi toimimisele esineb ja milles see seisneb.
            
         
               5.
            
            
               Seetõttu väidab komisjon, et kuna Kreeka Vabariik hoidis jõus Kreeka tsiviil- ja sõjaväepensioni koodeksi sätted, mis näevad ette meeste ja naiste erineva vanaduspensioniea ning erinevad nõuded nende pensioniõiguslikule staažile, siis on Kreeka Vabariik rikkunud EÜ asutamislepingu artiklist 141 tulenevaid kohustusi.